Cornelia & Craig Gibson – Love is
Foto: Marné Photography
Na ‘n 5-jaar wag van ‘net vriende’ wees het ons liefde gevind in Jerusalem. Verlowing en troue het vinnig gevolg. Die groot rede vir ons haas (behalwe vir die “obvious”) was dat ons graag my 93-jarige ouma se laaste wens (om my as ‘n bruid te sien) wou eer.
Die stres van troue reël in die Laeveld, al die pad vanaf die Kaap, was NIE maklik nie. Maar die oomblik toe ek by die “aisle” af gestap het en ek my bruidegom gesien het… het alle stres verdwyn.
Dit was vir ons belangrik dat ons troue ons geestelike waardes simbolies uitbeeld. Daarom het ons die serimonie ‘n bietjie anders gedoen. Ons het in ‘n sirkel van gevlegde groenblare ingetree: ‘n simbool van ons verbond met mekaar en met God – dat niemand anders die “sacred” spasie tussen ons mag betree nie. Die Hebreuse ‘tallit’ oor ons skouers was vir ons ‘n simbool van ons onderdanigheid aan- en intimiteit met God.
Geen heildronke nie. Ons het besluit dat ons eerder ons eie storie wou vertel. Ek het my ruiker vir my ouma gegee as ‘n huldeblyk en dank vir alles wat sy vir my beteken. Natuurlik, was my “something old” haar perel-oorbelle.
Dit was ‘n wonderlike feesviering met ‘n “bonfire”, sigare en gluwhein vir die koue, en ons het tot verby middernag saam met geliefdes gekuier. Ons sien uit na die avonture wat saam voorlê. En wat is beter as om verlief te wees op jou beste vriend?
Photos: Marné Photography
Cornelia & Craig Gibson was last modified: March 28th, 2018 by AdrocBGWG